\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tanévzáró Túratalálkozó kiírása**

A Budapesti Diáksport és a Budapesti Természetbarát Sportszövetségek a Tanévzáró-túratalálkozóját és díjkiosztó eseményét

 **2012. június 2-én (szombaton)** délelőtt rendezi meg a Bp. III. kerületi Önkormányzat Üdülőházában Bp. III. Menedékház u. 22. (Csúcs-hegyen, Kápolna mellett)

A túratalálkozón bármely általános és középiskola természetjáró csapatára vagy egyéni diáktúrázójára számítunk, akik részt vettek a tanév folyamán szervezett rendezvényeinken, vagy ezután szeretnének bekapcsolódni a szervezett természetjárásba.

A helyszínen 11 órakor kerül sor a tanévben rendezett őszi, tavaszi túraversenyek és a legtöbbet túrázó általános és középiskolások egyéni túrapontversenyének díjkiosztására.

A 2011/2012. tanévi intézményi pontverseny értékeléséhez a saját szervezésű túrák „Túrajelentő lapjait 2012*.* **június 25-ig** kérjük, Kovács Dezső részére Bp. V. Curia u. 3. másfél em. 4. szobába megküldeni!

**Ajánlott útvonalak:**

*1. 218-as BKV autóbusz Rozália téglagyári megállójától a kék+, kék sáv jelzésen a Menedékház utcai bekötésig(itt találkozik a kék sáv zöld jelzéssel), majd a Célig(kb. 3 km).*

*Indítás 9-10 óra között*

*2. 137-es BKV busz Erdőalja úti végállomásától tovább az Erdőalja úton a Menedékház utcáig,ill. a Cél-ig (kb. 2km).*

*3. A 64-es BKV autóbusz Shell kuti megállótól az Alsó-Jegenyevölgyön keresztül a sárga sáv jelzésen, majd a zöld+, zöld sáv jelzés mentén a Menedékház utcai bekötésig(itt találkozik a zöld sáv a kék jelzéssel), majd a Célig (kb. 6km). Indítás 8-9 óra között*

**Ajánlott felszerelés**: Budai hegység 6. számú turistatérképe, tájoló, diákigazolvány, időjárásnak megfelelő öltözet (esőkabát, túracipő).

A Célállomás pontos helyét a „Diáktúra Cél” Transzparens jelzi.

Budapest, 2012. május 16.

#  Kovács Dezső

 Szabadidős és Diáktúra Bizottság

vezetője